**pădurea de alb**

*Teodor Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în lăuntrul meu e o pădure de mesteceni

o mare de alb pe care

nimeni nu o revendică

dimineața

aud răsăritul

spunând rugăciunea zilei

la amiază

soarele lăcrimează tăcut

e multă durere în ruga luminii

undeva între umbrele de mesteceni

sunt eu

un suflet

cu bilet doar dus

înspre seară

umbrele se subțiază subit și

mestecenii se culcă în beznă

atât de trist

îmi aduc aminte de cei care

nu mai sunt...

prăbușirea în moarte

e singurul sens al existenței

și mâine va fi o altă zi